Document ID: 31993R0896

ΚΑΝΟΝΙΣΜΟΣ (ΕΟΚ) αριθ. 896/93 ΤΗΣ ΕΠΙΤΡΟΠΗΣ της 16ης Απριλίου 1993 για τον καθορισμό, για την περίοδο 1992/93, της ενδεικτικής αποδόσεως για σπόρους κάνναβης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3698/88 του Συμβουλίου της 24ης Νοεμβρίου 1988 για την πρόβλεψη των ειδικών μέτρων για τους σπόρους κάνναβης (1), όπως τροποποιήθηκε από τον κανονισμό (ΕΟΚ) αριθ. 2050/92 (2), και ιδίως το άρθρο 2 παράγραφος 3,
Εκτιμώντας:
ότι, δυνάμει του άρθρου 2 παράγραφος 1 του κανονισμού (ΕΟΚ) αριθ. 3698/88, η ενίσχυση χορηγείται για παραγωγή που υπολογίζεται με την εφαρμογή μιας ενδεικτικής αποδόσεως στις εκτάσεις που έχουν σπαρθεί και έχουν συγκομισθεί 7 ότι η απόδοση αυτή πρέπει να καθορισθεί εφαρμόζοντας τα κριτήρια που καθορίζονται από τον εν λόγω κανονισμό και από τον κανονισμό (ΕΟΚ) αριθ. 1496/89 του Συμβουλίου της 29ης Μαΐου 1989 για τον καθορισμό των γενικών κανόνων χορηγήσεως της ενισχύσεως για τους σπόρους κάνναβης (3) 7 ότι, σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3164/89 της Επιτροπής της 23ης Οκτωβρίου 1989 περί των λεπτομερειών εφαρμογής των ειδικών μέτρων για τους σπόρους κάνναβης (4), όπως τροποποιήθηκε από τον κανονισμό (ΕΟΚ) αριθ. 3587/92 (5), τα κράτη μέλη παραγωγής έχουν δώσει στην Επιτροπή το αποτέλεσμα των δειγματοληψιών που αναφέρονται στο άρθρο 1 παράγραφος 2 του κανονισμού αυτού και οι οποίες είναι σχετικές με τις αντιπροσωπευτικές αποδόσεις ανά εκτάριο σε σπόρους που διαπιστώθηκαν σε ομοιογενείς ζώνες παραγωγής 7 ότι, βάσει των ενδείξεων αυτών και των κριτηρίων που αναφέρονται στο άρθρο 1 παράγραφγος 3 του ιδίου κανονισμού, πρέπει να καθορισθεί η ενδεικτική απόδοση σε σπόρους κάνναβης λαμβανομένων υπόψη των ομοιογενών ζωνών παραγωγής που διαπιστώθηκαν μετά από τα στοιχεία που διαβιβάστηκαν από τα κράτη μέλη όπως ενδείκνυται κατωτέρω 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1992/93, η ενδεικτική απόδοση για τους σπόρους κάνναβης καθορίζεται σε 1 285 χιλιόγραμμα ανά εκτάριο.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Απριλίου 1993.

Labels: 17
19